Tempada 2009-10 da KHL

A **tempada 2009-2010 da Kontinental Hockey League** foi a segunda tempada desta competición eurasiática de hóckey sobre xeo. A liga comezou o 10 de setembro de 2009 e finalizou o 27 de abril de 2010, cunha paréntese debida aos Xogos Olímpicos disputados en Vancouver entre o 8 de febreiro e o 3 de marzo de 2010. O campión desta edición foi o equipo ruso Ak Bars Kazan, que conseguiu revalidar o título obtido na tempada inaugural logo de vencer na final disputada ao mellor de sete encontro ao tamén ruso HC MVD por catro vitorias a tres.

## Trocos na liga 
O 16 de xuño de 2009, a xunta directiva da KHL aprobou algúns trocos para a liga na tempada 009–10.

; Trocos nos equipos
A liga admitiu un novo equipo, o Avtomobilist Ekaterinburg. O Khimik Voskresensk non xogou na tempada 2009-2010 por problemas financeiros, mais continúa a ser membro da KHL e poderá retornar á competición no futuro, mentres tanto xogará na Vysshaya hokkeinaya liga. O número de equipos mantívose polo tanto en 24 para a tempada 2009-2010.

; Redistribución das divisións
Os equipos agrupáronse xeograficamente para facilitar os desprazamentos. A liga dividiuse na Conferencia Oeste e na Conferencia Leste, estas dúas conferencias divídense á vez en dúas divisións de seis equipos. Cada equipo xoga contra os equipos da súa mesma división catro veces (un total de 20 partidos) e cada equipo xoga contra os outros equipos das outras divisións 2 veces (para un total de 36 partidos). Cada equipo xoga 56 partidos ao longo da liga regular.

; Estrutura dos *playoffs*
Os oito mellores equipos de cada conferencia cualifícanse para os *playoffs*. As dúas primeiras prazas resérvanse aos campións de división.

En cada conferencia xóganse cuartos de final, semifinais e finais, os campións de cada conferencia se enfrontan na final da liga para facerse coa Gagarin Cup. Os cuartos de final de conferencia xóganse ao mellor de cinco partidos, mentres que o resto das series son ao mellor de sete encontros. Os períodos de prórroga duran 20 minutos ou ata que un dos dous equipos anote un *gol de ouro*.

; Tope salarial
O salario máximo para tódolos xogadores dun equipo limitouse a 620 millóns de rublos. O salario mínimo total para os xogadores estableceuse nos 200 millóns de rublos. A cada equipo da liga se lle concedeu un "xogador franquía" que non conta para o tope salarial.

; Cadros
Os equipos sénior podían contar con 25 xogadores, ao igual que os equipos *júnior*. O número de xogadores estranxeiros foi restrinxido a 5, e como moito un deles como porteiro.

; Liga *Júnior*
A liga puxo en funcionamento unha maior e máis avanzada categoría inferior *júnior* para centrarse no desenvolvemento. Esta liga conta con xogadores de entre 17 e 21 anos.

; *Draft*
O 1 de xuño de 2009 tivo lugar o primeiro *draft* da KHL. O instituto de cada equipo de hóckey puido protexer 25 xogadores do grupo de idade 17-21 antes do draft.

## Equipos participantes (2009-10) 
A KHL divídese en catro divisións configuradas en base á proximidade das poboacións entre si. Nesta edición tomaron parte un total de 24 equipos, sendo a meirande parte deles rusos (21), mentres que Belarús, Kazakhstán e Letonia achegaron un cada un.

## Xogadores 
Na segunda edición da KHL tomaron parte un total de 718 xogadores repartidos nos 24 equipos que participaron. A meirande parte dos xogadores foron de nacionalidade rusa (529), mentres que tan só 189 xogadores non eran rusos.

## Liga regular 
A liga regular comezou o 10 de setembro de 2009 coa "Opening Cup" e finalizou o 7 de marzo de 2010. Producíronse pequenos paróns a causa das convocatorias das seleccións nacionais e o *All-Star game*, así como un largo parón polos Xogos Olímpicos celebrados na cidade canadense de Vancouver entre o 8 de febreiro e o 3 de marzo de 2010.

**Regreso de Fetisov**
O 11 de decembro de 2009, a lenda do hóckey sobre xeo ruso Viacheslav Fetisov realizou un partido de retorno ao hóckey sobre xeo profesional á idade de 51 anos. Neste partido no que xogou co CSKA Moscova xogou oito minutos sen disparar á portería, mais creando un grande interese dos medios, non só para el senón tamén para o CSKA de Moscova e a propia KHL.

**Pelexa multitudinaria en Chekhov**
O 9 de xaneiro de 2010, no partido entre o Vityaz Chekhov e o Avangard Omsk, estalou unha multitudinaria pelexa no minuto catro do primeiro período que obrigou aos árbitros a suspender o partido, xa que só quedaban catro xogadores sen amoestar que puideran xogar. 33 xogadores e os adestradores dos dous equipos foron expulsados e produciuse un récord de 707 *penalty minutes*. A KHL impuxo unha multa de 5.7 millñóns de rublos, suspendey a sete xogadores, e contou o partido como unha derrota por 5-0 para os dous equipos, sen repartir puntos a ningún dos dous equipos.

***All-Star Game***
O 2º All-Star Game da KHL disputouse o 30 de xaneiro de 2010 no Minsk-Arena de Minsk (Belarús). Ao igual que no ano anterior, o Equipo Jágr gañou fronte ao Equipo Yashin, desta vez por un marcador de 11 a 8.

**Continental Cup**
O 5 de marzo de 2010 o Salavat Yulaev Ufa gañou a primeira Continental Cup da historia da KHL logo de proclamarse campións de xeito matemático un partido antes de que finalizara a liga regular.

### Lenda 
Fonte: khl.ru

* PX: Partidos xogados
* GF: Goles a favor
* GC: Goles en contra
* Pts: Puntos

Os puntos repártense do seguinte xeito:
* 3 Puntos pola vitoria no tempo regulamentario ("V")
* 2 Puntos pola vitoria no tempo extra ("OTW") ou por penaltis ("SOW")
* 1 Puntos pola derrota no tempo extra ("SOL") ou por penaltis ("OTL")
* 0 Puntos pola derrota no tempo regulamentario ("D")

### Clasificación das divisións 
**Conferencia Oeste**

 

**Conferencia Leste**

### Clasificación das conferencias 
As clasificacións das conferencias determinarán os enfrontamentos do play-off. As dúas primeiras prazas de cada conferencia están reservadas para os campións de división.

1 A KHL decidiu que, como resultado do partido entre Vityaz Chekhov e Avangard Omsk o 9 de xaneiro de 2010 que se suspendeu a causa dunha liorta que deixou aos dous equipos sen un número suficiente de xogadores para continuar, o xogo podería considerarse unha derrota por 5-0 para os dous equipos sen puntos que adxudicar.

Porteiros: mínimo de 20 partidos xogados.

#### Máximos anotadores 
Fonte: khl.ru

*PX = Partidos xogados; G = Goles; A = Asistencias; Pts = Puntos; +/– = Plus-minus; PIM = Penalty minutes*

#### Mellores porteiros 
Fonte: khl.ru

*PX = Partidos xogados; Min = Minutos xogados; V = Vitorias; D = Derrotas; SOL = Shootout perdidos; GC = Goles en contra; SO = Shutouts; SV% = Porcentaxe de paradas; GAA = Media de goles en contra*

## Play-offs 
O campión da edición 2009-2010 da KHL foi o **Ak Bars Kazan**.

### Líderes do playoff 
Fonte: khl.ru

Porteiros: mínimo 5 partidos xogados

#### Máximos anotadores 
Fonte: khl.ru

 
*PX = Partidos xogados; G = Goles; A = Asistencias; Pts = Puntos; +/– = Plus-minus; PIM = Penalty minutes*

#### Mellores porteiros 
Fonte: khl.ru

*PX = Partidos xogados; Min = Minutos xogados; V = Vitorias; D = Derrotas; GC = Goles en contra; SO = Shutouts; SV% = Porcentaxe de paradas; GAA = Medias de goles en contra*

## Clasificación final 
## Premios 
### Xogadores do mes 
Mellores xogadores da KHL por mes.

### Recoñecementos da KHL 
O 25 de maio de 2010, a KHL celebrou a súa cerimonia anual de recoñecementos. Concedéronse un total de 20 premios diferentes aos equipos, xogadores, árbitros e medios de comunicación. A continuación os premios máis importantes e os seus gañadores:

A liga concedeu tamén seis "Cascos de Ouro" aos compoñentes do sexteto ideal:

## Notas